**Defibrilátory vyššej a strednej triedy 2. časť**

**KÚPNA ZMLUVA**

číslo: **.......... / UNB / 2022**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“, alebo „kúpna zmluva“) medzi zmluvnými stranami:

**ČL. I.**

**Zmluvné strany**

**Predávajúci: Názov:**

sídlo:

 zastúpený:

 IČO:

 DIČ:

 bankové spojenie:

 číslo účtu:

Zapísaný v Obchodnom registri Okresného (Krajského) súdu v ........ . Vložka číslo: ...... Oddiel: ....

(ďalej len „predávajúci“)

**a**

**Kupujúci: Univerzitná nemocnica Bratislava**

 Pažítková 4, 821 01 Bratislava

 zastúpený: MUDr. Alexander Mayer, PhD., MPH., MHA, riaditeľ UNB IČO: 31 813 861

 DIČ: 202 17 00 549

 IČ DPH: SK 202 17 00 549

 bankové spojenie: Štátna pokladnica

 IBAN: SK58 8180 0000 0070 0027 9808

Internetová adresa: [www.unb.sk](http://www.unb.sk)

(ďalej len „kupujúci“)

(kupujúci a predávajúci sú ďalej spoločne označovaní aj jednotlivo ako „zmluvná strana“, alebo spoločne ako „zmluvné strany“)

**Čl. II.**

**Preambula**

* + - 1. Kupujúci  ako žiadateľ o nenávratný finančný príspevok z Integrovaného regionálneho operačného programu za účelom zabezpečenia plnenia svojich úloh poskytovania zdravotnej starostlivosti obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,zákon o verejnom obstarávaní“). Cieľom tejto zmluvy je dodanie zdravotníckeho vybavenia, vrátane dodania dokumentov nevyhnutných pre ich riadne užívanie a poskytnutia služieb súvisiacich s ich dodaním kupujúcemu.
			2. Uzatvorenie tejto kúpnej zmluvy je výsledkom zadávania nadlimitnej zákazky postupom verejnej súťaže podľa § 66 zákona o verejnom obstarávaní na predmet „**Defibrilátory vyššej a strednej triedy–časť 2 Defibrilátory strednej triedy**“ v celkovom počte **20 kusov** (ďalej len „tovar“ alebo „predmet zmluvy“), vyhlásenej zverejnením Oznámenia o vyhlásení verejného obstarávania v Úradnom vestníku Európskej únie zo dňa xx.xx.xxxx pod číslom xxx-xxxxxx a vo Vestníku verejného obstarávania č. xx/2021 dňa xx.xx.xxxx pod značkou xxxxx – MST (ďalej len „verejné obstarávanie“) medzi kupujúcim, ktorý je verejným obstarávateľom a predávajúcim, ktorý bol vo verejnom obstarávaní vyhodnotený ako úspešný uchádzač.

**Čl. III.**

**Predmet zmluvy**

1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku tejto kúpnej zmluvy v požadovanej akosti, množstve, riadne a včas a previesť na kupujúceho vlastnícke právo k tomuto tovaru a kupujúci sa zaväzuje tovar prevziať a zaplatiť za riadne a včasne dodaný tovar kúpnu cenu podľa tejto zmluvy. Predávajúci sa zároveň zaväzuje dodať kupujúcemu dokumenty nevyhnutné pre riadne užívanie tovaru a poskytnúť služby súvisiace s jeho dodaním. Zmluvné strany sa ďalej zaväzujú plniť povinnosti podľa tejto zmluvy.
2. Predmetom tejto kúpnej zmluvy je záväzok predávajúceho dodať kupujúcemu tovar, a to **Defibrilátory strednej triedy** v celkovom počte **20 kusov** (ďalej len „tovar“ alebo „predmet zmluvy“)),v množstvách podľa špecifikácie uvedenej **v Prílohe č. 1** tvoriacej neoddeliteľnú súčasť tejto kúpnej zmluvy, vrátane všetkých súvisiacich komponentov v rozsahu podrobne vymedzenom v špecifikácii podľa opisu predmetu zákazky k verejnému obstarávaniu a ponuky predloženej predávajúcim vo verejnom obstarávaní.
3. Dodanie tovaru zahŕňa:
	1. dokumenty nevyhnutné pre riadne užívanie tovaru, a to
		1. Vyhlásenie výrobcu o zhode výrobku (SVK jazyk, prípadne úradný preklad, ak je v inom jazyku okrem českého jazyka) (*Toto vyhlásenie o zhode musí deklarovať, že zdravotnícke zariadenie, t.j. predmet zmluvy, je vyrobené v súlade s normami: SMERNICA RADY 93/42/EHS zo dňa 14. júna 1993 o zdravotníckych pomôckach alebo SMERNICA 98/79/ES EURÓPSKEHO PARLAMENTU A RADY z 27. októbra 1998 o diagnostických zdravotníckych pomôckach in vitro*),
		2. Certifikát vydaný príslušnou certifikačnou spoločnosťou (SVK jazyk, prípadne úradný preklad, ak je v inom jazyku okrem českého jazyka),
		3. Doklad o pridelení ŠUKL kód zariadenia,
		4. Príslušná technická a sprievodná dokumentácia,
		5. Návod na obsluhu (SVK alebo CZ Jazyk),
		6. Záručný list, Preberací protokol,
		7. Inštalačný protokol,
		8. Protokol o zaškolení zamestnancov kupujúceho.
	2. služby súvisiace s dodaním tovaru
		1. dopravu do miesta dodania,
		2. vyloženie a vybalenie, ekologickú likvidáciu obalov dodávateľom, ktorý vzniká pri odbaľovaní tovaru,
		3. montáž, inštaláciu, odskúšanie a uvedenie tovaru do prevádzky,
		4. zaškolenie zamestnancov kupujúceho (s obsluhou, údržbou a ošetrovaním tovaru),
		5. záručný servis tovaru počas záručnej doby.
4. Predávajúci prehlasuje, že je vlastníkom tovaru, je oprávnený s ním nakladať za účelom jeho predaja podľa tejto zmluvy, a zároveň prehlasuje, že tovar nie je zaťažený právami tretích osôb. Predávajúci rovnako prehlasuje, že tovar tvoriaci predmet zmluvy je tovarom originálnym, novým, nepoužitým a nerepasovaným. Za nový, nerepasovaný a nepoužívaný tovar sa považuje tovar vyrobený najskôr v roku 2021 v originálnom nepoškodenom obale

**Čl. IV.**

**Práva povinnosti zmluvných strán**

1. Predávajúci sa zaväzuje dodať kupujúcemu tovar v súlade s opisom predmetu zákazky stanoveným vo verejnom obstarávaní a v súlade s ponukou predloženou predávajúcim vo verejnom obstarávaní, a to v dohodnutej akosti, množstve, riadne a včas.
2. Predávajúci je povinný dodať kupujúcemu tovar spĺňajúci všetky požiadavky vzťahujúce sa k predmetu zmluvy stanovené normami platnými a účinnými v Slovenskej republike a Európskej únii a právnymi predpismi platnými a účinnými v Slovenskej republike a Európskej únii.
3. Predávajúci sa zaväzuje dodržiavať pri dodaní tovaru bezpečnostné, technické a iné prevádzkové predpisy a smernice kupujúceho, s ktorými ho kupujúci riadne a včas a preukázateľne oboznámi.
4. Predávajúci je povinný podrobiť tovar všetkým povinným technickým, funkčným prípadne iným skúškam alebo certifikácii, ak sú takéto skúšky alebo certifikácia vyžadované príslušnými právnymi predpismi alebo technickými normami.
5. Predávajúci sa zaväzuje oznámiť kupujúcemu v dostatočnom časovom predstihu všetky okolnosti, ktoré by mohli spôsobiť omeškanie predávajúceho s riadnym a včasným dodaním tovaru.
6. Predávajúci je povinný dodať kupujúcemu tovar tak, aby nedošlo k jeho strate, poškodeniu alebo zničeniu, a aby bola zabezpečená jeho ochrana pred stratou, poškodením alebo zničením až do okamihu podpísania Preberacieho protokolu oboma zmluvnými stranami v mieste dodania tovaru.
7. Predávajúci sa zaväzuje odovzdať tovar v mieste dodania tovaru výlučne osobe poverenej kupujúcim na jeho prevzatie. Predávajúci sa zároveň zaväzuje odovzdať kupujúcemu v deň dodania tovaru všetky dokumenty nevyhnutné pre jeho riadne užívanie.
8. Predávajúci berie na vedomie, že kúpna cena za tovar je financovaná z fondov Európskej únie, že na použitie týchto prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch (najmä zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov), a že podpisom tejto kúpnej zmluvy sa predávajúci stáva súčasťou systému finančného riadenia štrukturálnych fondov. Predávajúci sa zaväzuje strpieť výkon kontroly, auditu alebo overovania súvisiaceho s plnením kúpnej zmluvy kedykoľvek počas platnosti a účinnosti tejto kúpnej zmluvy a/alebo platnosti a účinnosti Zmluvy o nenávratnom finančnom príspevku a je povinný poskytnúť oprávneným osobám všetku potrebnú súčinnosť pre riadne vykonanie kontroly, auditu a/alebo overovania. Oprávnenými osobami na výkon kontroly/auditu/overovania sú najmä:
9. poskytovateľ nenávratného finančného príspevku a ním poverené osoby,
10. útvar vnútorného auditu resp. finančnej kontroly poskytovateľa, ako aj riadiaceho a/alebo sprostredkovateľského orgánu a ním poverené osoby,
11. Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby,
12. Orgán auditu, jeho spolupracujúce orgány a nimi poverené osoby,
13. splnomocnení zástupcovia Európskej komisie a Európskeho dvora audítorov,
14. orgán zabezpečujúci ochranu finančných záujmov EÚ,
15. osoby prizvané orgánmi uvedenými v písm. a) až f) v súlade s právnymi predpismi Slovenskej republiky a právnymi aktmi Európskej únie.
16. Predávajúci je povinný rešpektovať právo osôb oprávnených na výkon kontroly, auditu a/alebo overenia vstupovať do objektov a prevádzok predávajúceho, ak uvedené súvisí s predmetom zmluvy a taktiež je povinný rešpektovať právo osôb oprávnených na výkon kontroly, auditu a/alebo overenia  požadovať od predávajúceho predloženie originálnych dokladov a inej dokumentácie potrebnej pre riadne vykonanie kontroly, auditu a/alebo overenia súvisiaceho s touto kúpnou zmluvou.
17. Predávajúci sa zaväzuje prijať opatrenia na nápravu nedostatkov zistených kontrolou, auditom a/alebo overovaním na mieste v zmysle Správy z kontroly, v lehote stanovenej osobami oprávnenými na výkon kontroly, auditu a/alebo overenia a zároveň zaslať kupujúcemu informáciu o splnení opatrení prijatých na nápravu zistených nedostatkov bezodkladne po ich splnení.
18. Kupujúci je povinný poskytnúť predávajúcemu súčinnosť za účelom riadneho a včasného dodania tovaru kupujúcemu do miesta dodania.
19. Kupujúci sa zaväzuje včas a preukázateľne informovať predávajúceho o všetkých bezpečnostných, technických a iných prevádzkových predpisoch a smerniciach kupujúceho, ktoré kupujúci požaduje od predávajúceho dodržať pri dodaní tovaru do miesta dodania tovaru.
20. Kupujúci je povinný pred podpísaním Preberacieho protokolu oboma zmluvnými stranami vykonať obhliadku tovaru a skontrolovať dokumenty dodané predávajúcim kupujúcemu spolu s tovarom.
21. Kupujúci je povinný uhradiť kúpnu cenu za riadne a včas dodaný tovar v lehote stanovenej v tejto kúpnej zmluve.

**Čl. V.**

**Dodacie podmienky, odovzdanie a prevzatie tovaru a prechod vlastníckeho práva k tovaru na kupujúceho**

1. Predávajúci sa zaväzuje dodať kupujúcemu tovar podľa článku III. tejto zmluvy najneskoršie do **120 dní** odo dňa nadobudnutia účinnosti tejto kúpnej zmluvy. Predávajúci je oprávnený dodať kupujúcemu tovar podľa článku III. tejto kúpnej zmluvy v lehote stanovenej v tomto bode zmluvy aj postupným plnením, po častiach. V prípade, ak predávajúci dodá kupujúcemu tovar podľa tejto zmluvy postupným plnením, po častiach, podpíšu predávajúci a kupujúci samostatný Preberací protokol podľa bodu 7 a 12 tohto článku tejto kúpnej zmluvy vo vzťahu ku každému čiastočnému plneniu podľa tejto zmluvy, pričom každé čiastočné plnenie bude fakturované samostatne a jeho podkladom je samostatný Preberací protokol.
2. Konkrétny termín dodania tovaru oznámi predávajúci kupujúcemu najmenej **tri pracovné dni vopred**, a to kontaktnej osobe za verejného obstarávateľa: Ing. Vladislav Obložinský, Oddelenie správy majetku, tel. kontakt: TEL.: +421 2 48234 971, GSM: +421 917 169 138, mail: vladislav.oblozinsky@unb.sk (ďalej len ,,kontaktná osoba“).
3. Oprávnená osoba/osoby na prevzatie a podpísanie preberacieho protokolu budú predávajúcemu oznámené po uzatvorení zmluvy kontaktnou osobou podľa predchádzajúceho bodu.
4. V prípade, ak neexistuje objektívna skutočnosť vylučujúca prevzatie tovaru kupujúcim v termíne oznámenom predávajúcim, je kupujúci povinný potvrdiť prostredníctvom emailu termín prevzatia tovaru. Potvrdenie termínu prevzatia tovaru kupujúcim predávajúcemu je nevyhnutnou podmienkou pre odovzdanie tovaru predávajúcim a prevzatie tovaru kupujúcim.
5. Predávajúci sa zaväzuje dodať predmet zmluvy do miesta dodania predmetu zmluvy nasledovne:

.... ks tovaru na miesto dodania: Univerzitná nemocnica Bratislava – Nemocnica Ružinov, Ružinovská 6, 82606 Bratislava (*klinika, oddelenie bude spresnené pre podpisom zmluvy*),

.... ks tovaru na miesto dodania: Univerzitná nemocnica Bratislava – Nemocnica sv. Cyrila a Metoda, Antolská 11, 85107 Bratislava (*klinika, oddelenie bude spresnené pre podpisom zmluvy*),

.... ks tovaru na miesto dodania: Univerzitná nemocnica Bratislava – Nemocnica Staré Mesto, Mickiewiczova 13, 81369 Bratislava (*klinika, oddelenie bude spresnené pre podpisom zmluvy*),

.... ks tovaru na miesto dodania: Univerzitná nemocnica Bratislava – Nemocnica akad. L Dérera, Limbová 5, 83305 Bratislava (*klinika, oddelenie bude spresnené pre podpisom zmluvy*),

1. Predávajúci sa zaväzuje dopraviť, vyložiť, vybaliť, namontovať, nainštalovať, odskúšať a uviesť do prevádzky tovar v mieste dodania tovaru podľa čl. V. bodu 5 tejto kúpnej zmluvy, zaškoliť požadovaný počet zamestnancov kupujúceho v mieste dodania tovaru podľa bodu 11 tejto kúpnej zmluvy a ekologicky zlikvidovať obaly tovaru na vlastné náklady a nebezpečenstvo. Predávajúci sa zároveň zaväzuje predložiť kupujúcemu dokumenty v zmysle článku III. bodu 3 tejto zmluvy najneskôr v deň jeho dodania kupujúcemu do miesta dodania podľa bodu 2 tohto článku.
2. Dodanie tovaru do miesta dodania, vrátane poskytnutia všetkých dokumentov a služieb súvisiacich s dodaním tovaru, potvrdzuje kupujúci písomne po dodaní tovaru, dokumentov a poskytnutí služieb súvisiacich s jeho dodaním, a to podpísaním Preberacieho protokolu.
3. Kupujúci je oprávnený odmietnuť prevzatie tovaru, ak technické a/alebo úžitkové parametre a/alebo vlastnosti dodaného tovaru nezodpovedajú špecifikácií tovaru uvedenej v Prílohe č. 1 tejto zmluvy. Špecifikácia tovaru uvedená v Prílohe č. 1 tejto zmluvy musí byť zároveň zhodná so špecifikáciou tovaru uvedenou v opise predmetu zákazky a ponuke predloženej predávajúcim vo verejnom obstarávaní. Kupujúci je oprávnený odmietnuť prevzatie tovaru aj v prípade, ak má tovar zjavné vady brániace riadnemu užívaniu tovaru. V takom prípade kupujúci tovar neprevezme a zjavné vady brániace riadnemu užívaniu tovaru budú uvedené v Zápisnici z odovzdania a prevzatia tovaru, podpísanej zástupcami zmluvných strán, s uvedením takýchto zjavných vád a termínom ich odstránenia. Po odstránení týchto vád v lehote stanovenej v Zápisnici z odovzdania a prevzatia tovaru informuje predávajúci kupujúceho o ich odstránení, pričom si zmluvné strany dohodnú nový termín odovzdania a prevzatia tovaru.
4. O odovzdaní a prevzatí predmetu zmluvy (vrátane dokumentov podľa čl. III bodu 3. tejto kúpnej zmluvy a po poskytnutí služieb súvisiacich s dodaním tovaru) podpíšu zmluvné strany Preberací protokol, ktorý obsahuje najmä dátum odovzdania a prevzatia tovaru, označenie tovaru (názov, značku, výrobcu, výrobné číslo), označenie počtu kusov dodaného tovaru, označenie miesta dodania tovaru, ako aj podpisy oprávnených osôb zmluvných strán prítomných pri odovzdaní a prevzatí tovaru. Súpis zjavných vád, ktoré sú zistiteľné pri vonkajšej obhliadke, a ktoré nebránia riadnemu užívaniu tovaru budú uvedené v Zápisnici z odovzdania a prevzatia tovaru, podpísanej zástupcami zmluvných strán, s uvedením termínu ich odstránenia, pričom uvedené sa považuje za reklamáciu vád tovaru. Súčasťou protokolárneho odovzdania predmetu zmluvy bude odovzdanie dokumentov podľa čl. III bodu 3. tejto zmluvy, ktoré sa k tovaru vzťahujú, a ktoré sú potrebné na jeho riadne užívanie. Súčasťou protokolárneho odovzdania predmetu zmluvy budú aj:
* Záručný list,
* Inštalačný protokol s uvedením presného názvu, značky tovaru a výrobcu, vrátane potvrdenia o vykonaní skúšky; v protokole budú rozpísané položky, z ktorých predmet zmluvy pozostáva, vrátane uvedenia výrobných čísiel jednotlivých funkčných celkov a ich komponentov (ak sú tieto výrobnými číslami označené),
* Protokol o zaškolení zamestnancov kupujúceho.
1. O inštalácií a uvedení tovaru do prevádzky v mieste dodania spíšu zmluvné strany **Inštalačný protokol** pre dané miesto dodania.
2. Zaškolenie zamestnancov kupujúceho je predávajúci povinný realizovať po vzájomnej dohode zmluvných strán pri uvedení tovaru do prevádzky v mieste dodania. Zaškolenie musí pozostávať minimálne zo zaškolenia s obsluhou, údržbou, ošetrovaním tovaru a používania programových aplikácií, ak sú súčasťou tovaru a sú nevyhnutné pre jeho riadne užívanie. O zaškolení bude predávajúcim spísaný **Protokol o zaškolení** pre dané miesto dodania.
3. Splnením povinnosti predávajúceho dodať tovar sa rozumie jeho riadne a včasné dodanie, vyloženie, vybalenie, montáž, inštalácia, uvedenie tovaru do prevádzky, zaškolenie obsluhy, vrátane dodania dokumentácie v zmysle článku III. bodu 3 tejto zmluvy predávajúcim v mieste dodania. V **Preberacom protokole** sapotvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej v Prílohe č. 1 tejto zmluvy. Neoddeliteľnou súčasťou Preberacieho protokolu sú dokumenty podľa bodu 9 tohto článku tejto kúpnej zmluvy. Osobou oprávnenou na prevzatie tovaru za kupujúceho je osoba uvedená v čl. V. bode 3. tejto kúpnej zmluvy.
4. Kupujúci je pred podpísaním Preberacieho protokolu povinný vykonať fyzickú obhliadku tovaru, riadne ho skontrolovať a bezodkladne písomne reklamovať jeho nekompletnosť a/alebo zjavné vady a/alebo nedorobky, ktoré nebránia riadnemu užívaniu tovaru. Kontaktnou osobou predávajúceho pre uplatnenie reklamácií vád a/alebo nedorobkov tovaru je osoba uvedená v čl. VII. bode 10. tejto kúpnej zmluvy.
5. V prípade, ak kupujúci pred podpísaním Preberacieho protokolu zistí, že má tovar dodaný predávajúcim zjavné vady a/alebo nedorobky, ktoré bránia riadnemu užívaniu tovaru, odmietne kupujúci jeho prevzatie, pričom pri odmietnutí jeho prevzatia postupuje podľa čl. V bodu 8 tejto kúpnej zmluvy.
6. Kupujúci nadobúda vlastnícke právo k predmetu zmluvy jeho prevzatím a podpisom jeho prevzatia na Preberacom protokole. Okamihom prevzatia tovaru, t.j. okamihom podpísania Preberacieho protokolu prechádza na kupujúceho aj nebezpečenstvo škody na predmete zmluvy.

**Čl. VI.**

**Kúpna cena a platobné podmienky**

* 1. Kúpna cena za predmet zákazky je stanovená na základe výsledkov postupu zadávania nadlimitnej zákazky zadávanej postupom verejnej súťaže podľa § 66 zákona o verejnom obstarávaní, vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov a jeho vykonávacej vyhlášky č. 87/1996 v znení neskorších predpisov.

Celková kúpna cena za riadne a včas dodaný tovar, dokumenty podľa čl. III. tejto zmluvy a služby súvisiace s dodaním tovaru (s výnimkou záručného servisu, ktorý je bezodplatný) podľa tejto zmluvy je:

cena bez DPH : **.................. €**

DPH 20% : **.................. €**

**cena celkom s DPH : .................. €**

Bližšia špecifikácia kúpnej ceny je uvedená v **Prílohe č. 1** tejto zmluvy ktorá tvorí neoddeliteľnú súčasť tejto zmluvy (ďalej len „kúpna cena“).

* 1. Kúpna cena podľa tohto článku tejto zmluvy je cenou maximálnou, pevnou, nemennou a konečnou a je cenou za nový, nepoužívaný, nerepasovaný podľa Čl. IV, ods. 4 tejto zmluvy a kompletne funkčný tovar bez závad. V  kúpnej cene uvedenej v bode 1. tohto článku kúpnej zmluvy je zahrnutá cena tovaru, clo, dopravné náklady, náklady na vyloženie, vybalenie, montáž, inštaláciu tovaru, uvedenie tovaru do prevádzky, cena za dokumenty podľa čl. III bodu 3 tejto zmluvy, zaškolenie zamestnancov a všetky ostatné finančné náklady kupujúceho spojené s dodaním tovaru, vrátane ekologickej likvidácie obalov.
	2. Právo na zaplatenie kúpnej ceny vzniká predávajúcemu riadnym splnením jeho záväzkov spôsobom uvedeným v tejto zmluve.
	3. Kupujúci neposkytuje preddavky na kúpnu cenu tovaru, ani zálohové platby. Kupujúci je povinný uhradiť kúpnu cenu za tovar podľa tohto článku kúpnej zmluvy, alebo jej časť na základe faktúry vystavenej predávajúcim po podpísaní Preberacieho protokolu oboma zmluvnými stranami bezhotovostným bankovým prevodom na účet predávajúceho, ktorý je uvedený v čl. I. tejto zmluvy. Zmluvné strany sa dohodli, že splatnosť faktúry je 60 dní odo dňa jej doručenia na adresu sídla kupujúceho uvedenú v záhlaví tejto zmluvy.
	4. Predávajúci je povinný vystaviť faktúru za dodanie tovaru, najneskôr do piateho pracovného dňa v mesiaci, nasledujúceho po dni dodania tovaru, t.j. po podpísaní Preberacieho protokolu oboma zmluvnými stranami. Faktúru predávajúci doručuje na Finančný odbor prostredníctvom podateľne alebo doporučene.
	5. Faktúra musí obsahovať náležitosti podľa platných právnych predpisov v čase fakturácie a taktiež číslo a názov tejto zmluvy. Prílohou vystavenej faktúry musí byť Preberací protokol potvrdený oprávnenými osobami zmluvných strán. V prípade, že doručená faktúra nebude obsahovať náležitosti podľa platných právnych predpisov a tejto zmluvy a/alebo prílohy podľa tejto zmluvy, je kupujúci oprávnený predmetnú faktúru vrátiť predávajúcemu za účelom jej doplnenia alebo opravy. V takom prípade sa lehota splatnosti nesprávne vystavenej faktúry zastaví a kupujúci nie je v omeškaní so zaplatením kúpnej ceny predávajúcemu. Predávajúci je povinný vystaviť novú faktúru a doručiť ju kupujúcemu. Odo dňa doručenia opravenej faktúry kupujúcemu začne plynúť nová lehota splatnosti faktúry v trvaní podľa bodu 4. tohto článku.
	6. Zmluvné strany sa dohodli, že kupujúci má právo zadržať 5 % z každej časti fakturovanej kúpnej ceny až do termínu odstránenia zjavných vád, ktoré sa vyskytnú na tovare v čase jeho odovzdania kupujúcemu, a ktoré nebránia riadnemu užívaniu tovaru. V takom prípade podpíšu zmluvné strany Preberací protokol a zjavné vady, ktoré nebránia riadnemu užívaniu tovaru uvedie kupujúci v Zápisnici z odovzdania a prevzatia tovaru s uvedením termínu ich odstránenia, pričom táto zápisnica bude zároveň považovaná za reklamáciu vád a bude prílohou predávajúcim vystavenej faktúry. Úhrada tejto časti fakturovanej kúpnej ceny bude vykonaná so splatnosťou 60 dní odo dňa odstránenia všetkých zjavných vád tovaru nebrániacich riadnemu užívaniu tovaru uvedených v Zápisnici z odovzdania a prevzatia tovaru. O odstránení vád tovaru nebrániacich riadnemu užívaniu tovaru uvedených v Zápisnici z odovzdania a prevzatia tovaru spíšu zmluvné strany zápis o ich odstránení.
	7. Za deň úhrady kúpnej ceny, alebo jej časti predávajúcemu sa považuje deň pripísania kúpnej ceny, alebo jej časti na účet predávajúceho.
	8. Predávajúci nie je oprávnený postúpiť akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu kupujúceho. Písomný súhlas kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky, ktorý je zriaďovateľom kupujúceho. Právny úkon, ktorým budú postúpené pohľadávky predávajúceho v rozpore s týmto ustanovením je podľa § 39 zákona č. 40/1964 Zb. Občiansky zákonník v znení neskorších predpisov, neplatný.

**Čl. VII.**

**Záručná doba, zodpovednosť za vady tovaru, reklamácia vád tovaru**

1. Predávajúci zodpovedá za to, že tovar bude mať po celú dobu trvania záručnej doby kvalitatívne vlastnosti vyplývajúce z Prílohy č. 1 tejto kúpnej zmluvy. Predávajúci sa ďalej zaväzuje, že počas celej doby trvania záručnej doby bude možné používať tovar na účel vyplývajúci z tejto zmluvy.
2. Predávajúci poskytuje na tovar, ako aj všetky jeho komponenty a príslušenstvo záruku na akosť v trvaní 36 mesiacov (ďalej len „záručná doba“). Záručná doba začína plynúť okamihom podpísania Preberacieho protokolu oboma zmluvnými stranami.
3. Predávajúci sa zaväzuje, že tovar bude ku dňu jeho dodania kupujúcemu v jeho výlučnom vlastníctve a nebude zaťažený žiadnymi právami tretích osôb, a že bude spĺňať všetky požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné požiadavky stanovené všeobecne záväznými právnymi predpismi a technickými normami. V prípade, že sa tak nestane, má predmet zmluvy vady.
4. Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva vzniku škody na kupujúceho podľa tejto kúpnej zmluvy, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva vzniku škody na predmete zmluvy na kupujúceho, ak je vada spôsobená porušením povinností predávajúceho.
5. Predávajúci ručí za vlastnosti tovaru počas záručnej doby, pričom záručná doba tovaru neplynie a predlžuje sa o dobu, počas ktorej bol tovar alebo jeho komponent predmetom reklamácie kupujúceho a počas tejto doby nemohol byť tovar kupujúcim riadne užívaný z dôvodu vady, na ktorú sa vzťahuje reklamácia a záruka.
6. V záručnej dobe sa predávajúci zaväzuje:
7. bezodplatne odstrániť všetky vady dodaného tovaru, na ktoré sa vzťahuje záruka na akosť,
8. vykonať bezodplatne záručné preventívne prehliadky tovaru vo výrobcom predpísanom rozsahu a čase, pričom ak takéto záručné preventívne prehliadky výrobca tovaru nestanovuje, zaväzuje sa predávajúci vykonať počas záručnej doby dve záručné preventívne prehliadky tovaru, prvú po uplynutí polovice času trvania záruky a druhú 14 pracovných dní pred uplynutím záručnej doby. Predávajúci sa zároveň zaväzuje bezodplatne odstrániť všetky vady a nedostatky zistené počas záručných preventívnych prehliadok,
9. zabezpečiť opätovné zabalenie tovaru a jeho dopravu na miesto vykonania opravy alebo záručnej preventívnej prehliadky na vlastné náklady a nebezpečenstvo v prípade, ak bude potrebné vykonať opravu alebo záručnú preventívnu prehliadku tovaru mimo miesta dodania tovaru (Čl. V. tejto zmluvy), pričom povinnosť opätovného zabalenia tovaru a jeho dopravy na vlastné náklady a nebezpečenstvo predávajúcim sa vzťahuje aj na vrátenie tovaru späť na miesto dodania.
10. Zmluvné strany sa dohodli, že v prípade zistenia a reklamácie vady tovaru kupujúcim počas záručnej doby má kupujúci právo požadovať a predávajúci povinnosť bezodplatne odstrániť vady tovaru, vrátane všetkých služieb súvisiacich s opravami tovaru, vrátane dodávky náhradných dielov nevyhnutných a/alebo potrebných k riadnemu užívaniu tovaru, poradenskej starostlivosti o inštalovaný tovar, dodania funkčného príslušenstva k tovaru, ktorého nefunkčnosť nie je zavinená kupujúcim.
11. Záruka na tovar podľa tohto článku platí za predpokladu, že kupujúci tovar používa a obsluhuje ho s náležitou odbornou starostlivosťou podľa inštrukcií predávajúceho obsiahnutých v dokumentoch podľa čl. III. bodu 3 tejto zmluvy. Predávajúci neručí za vady tovaru spôsobené nesprávnou manipuláciou a obsluhou tovaru zamestnancami kupujúceho.
12. Kupujúci sa zaväzuje, že reklamácie týkajúce sa vád tovaru uplatní bezodkladne po ich zistení písomnou formou u predávajúceho, pričom v reklamácii vadu popíše. Za písomnú formu sa považuje aj zaslanie reklamácie vady na emailovú adresu predávajúceho. Oprávnenou osobou na riešenie reklamácii /záručných a pozáručných/ zo strany kupujúceho je oddelenie zdravotechniky UNB Kupujúci sa zaväzuje, že reklamácie týkajúce sa vád tovaru uplatní bezodkladne po ich zistení písomnou formou u predávajúceho, pričom v reklamácii vadu popíše. Za písomnú formu sa považuje aj zaslanie reklamácie vady na emailovú adresu predávajúceho uvedenú v tomto článku v bode 10. Oprávnenie na riešenie reklamácií zo strany kupujúceho má oddelenie servisu a opráv zdravotechniky kupujúceho.
13. Za deň doručenia reklamácie vady predávajúcemu sa v prípade jej zasielania na e-mailovú adresu predávajúceho považuje najbližší pracovný deň nasledujúci po dni odoslania reklamácie vady predávajúcemu. Kontaktnou osobou predávajúceho určenou pre prijímanie reklamácií vád tovaru je .................................. (titul, meno, priezvisko), tel. číslo: .................................., e-mail: ............................ Záručný servis bude realizovaný servisným technikom ......................... (titul, meno, priezvisko, tel. č. a e-mail servisného technika doplní uchádzač) disponujúcim osvedčením/certifikátom oprávňujúcim servisného technika na výkon záručného servisu predmetu tejto kúpnej zmluvy, ktorý predloží predávajúci kupujúcemu k nahliadnutiu pri podpise tejto kúpnej zmluvy.
14. Počas záručnej doby sa servisný technik predávajúceho dostaví na miesto poruchy za účelom diagnostikovania poruchy do dvadsaťštyri (24) hodín od nahlásenia vady tovaru/poruchy kupujúcim. Nástupom servisného technika na opravu sa rozumie osobná návšteva servisného technika v mieste dodania tovaru. Predávajúci zabezpečí opravu tovaru t.j. jeho plné sfunkčnenie do 48 hodín v pracovných dňoch, ak to charakter poruchy umožňuje.
15. V prípade, ak predávajúci neodstráni reklamované vady ani v lehote do 5 pracovných dní odo dňa osobnej návštevy servisného technika v mieste dodania tovaru, alebo odmietne odstrániť vady reklamované kupujúcim, má kupujúci právo zabezpečiť odstránenie reklamovaných vád tovaru prostredníctvom tretej osoby na náklady predávajúceho. Záruka na akosť tovaru podľa tejto zmluvy tým nie je dotknutá. Náklady, ktoré vzniknú kupujúcemu pri takto odstraňovaných vadách, bude kupujúci predávajúcemu fakturovať samostatnou faktúrou, ktorú je predávajúci povinný uhradiť kupujúcemu najneskôr do 30 dní odo dňa jej doručenia predávajúcemu, a to bankovým prevodom na bankový účet kupujúceho uvedený v čl. I. tejto kúpnej zmluvy.
16. V prípade, ak predávajúci neodstráni reklamované vady tovaru ani v lehote do 5 pracovných dní odo dňa osobnej návštevy servisného technika v mieste dodania tovaru, je povinný poskytnúť kupujúcemu bezodkladne, najneskôr do desiatich pracovných dní odo dňa uplynutia 5 pracovných dní odo dňa osobnej návštevy servisného technika v mieste dodania tovaru, alebo odmietnutia odstrániť vady tovaru reklamované kupujúcim, ekvivalentný náhradný tovar rovnakého druhu a kvality, a to až do okamihu plného sfunkčnenia tovaru. Predávajúci je v súvislosti s jeho povinnosťou podľa predchádzajúcej vety povinný zabezpečiť dopravu náhradného tovaru do miesta plnenia, vyloženie, vybalenie, montáž, inštaláciu, odskúšanie a uvedenie tovaru do prevádzky, zaškolenie zamestnancov kupujúceho (s obsluhou, údržbou a ošetrovaním tovaru), vrátane poskytovania služieb záručného servisu tovaru počas záručnej doby a ekologickej likvidácie obalov na vlastné náklady a nebezpečenstvo.
17. Pri poskytovaní služieb záručného servisu spíšu zmluvné strany zápis o poskytovaní služieb záručného servisu, ktorý obsahuje informácie najmä o tom, kedy bola kupujúcim uplatnená reklamácia vady tovaru, popis reklamovanej vady tovaru, informáciu o čase nástupu servisného technika na opravu/odstránenie vady tovaru, o dĺžke trvania opravy/plného sfunkčnenia tovaru, popis tovaru, ktorého výmena sa záruky týka (ak sa uvedené uplatňuje) a podpisy zástupcov zmluvných strán pre uplatňovanie reklamácií vád tovaru podľa bodu 9 a 10 tohto článku tejto kúpnej zmluvy.
18. Pokiaľ predávajúci použije na odstránenie vád tovaru podľa tejto kúpnej zmluvy tretiu osobu, zodpovedá za jej odstránenie akoby záväzok plnil on sám. Tretia osoba musí disponovať osvedčením/certifikátom oprávňujúcim tretiu osobu na výkon záručného servisu predmetu tejto kúpnej zmluvy.

**Čl. VIII.**

**Majetkové sankcie**

* 1. V prípade omeškania predávajúceho s dodaním tovaru podľa tejto zmluvy je kupujúci oprávnený uplatniť si u predávajúceho nárok na zaplatenie zmluvnej pokuty vo výške 0,1 % z kúpnej ceny nedodaného tovaru za každý začatý deň omeškania s jeho dodaním.
	2. Nárok podľa predchádzajúceho odseku nevznikne kupujúcemu vtedy, ak predávajúci preukáže, že oneskorenie s dodaním tovaru podľa tejto zmluvy je spôsobené výlučne účinkom okolností vylučujúcich zodpovednosť, alebo zavinením kupujúceho.
	3. Ak sa servisný technik predávajúceho nedostaví na osobnú návštevu kupujúceho v mieste dodania tovaru za účelom odstránenia vád tovaru v čase podľa čl. VII bodu 11 tejto zmluvy, kupujúci je oprávnený uplatniť si u predávajúceho nárok na zaplatenie zmluvnej pokuty vo výške 100,- EUR za každú reklamovanú vadu za každý začatý deň omeškania s osobnou návštevou servisného technika v mieste dodania tovaru.
	4. Ak predávajúci neodstráni vadu v čase podľa čl. VII bodu 13 tejto zmluvy, kupujúci je oprávnený uplatniť si u predávajúceho nárok na zaplatenie zmluvnej pokuty vo výške 100,- Eur za každú reklamovanú vadu za každý začatý deň omeškania s jej odstránením.
	5. Zmluvné strany sa dohodli, že kupujúci je oprávnený uplatniť si u predávajúceho nárok na zaplatenie zmluvnej pokuty, ak predávajúci neodstráni reklamované vady v lehote do 5 pracovných dní odo dňa osobnej návštevy servisného technika v mieste dodania tovaru, alebo odmietne odstrániť vady tovaru reklamované kupujúcim a zároveň neposkytne kupujúcemu ekvivalentný náhradný tovar rovnakého druhu a kvality v lehote do desiatich pracovných dní odo dňa uplynutia 5 pracovných dní odo dňa osobnej návštevy servisného technika v mieste dodania tovaru, alebo odo dňa odmietnutia odstrániť vady tovaru reklamované kupujúcim, a to vo výške 1000,- EUR za každý začatý deň omeškania s poskytnutím ekvivalentného náhradného tovaru rovnakého druhu a kvality kupujúcemu.
	6. Uplatnením nároku kupujúceho na zaplatenie zmluvnej pokuty predávajúcim nie je dotknutý nárok kupujúceho na náhradu škody spôsobenej porušením zmluvnej povinnosti predávajúceho. Kupujúci má nárok na náhradu škody predávajúcim v rozsahu presahujúcom výšku kupujúcim uplatnenej a predávajúcim zaplatenej zmluvnej pokuty.
	7. Zmluvné strany sa dohodli, že predávajúci je povinný zaplatiť kupujúcemu zmluvnú pokutu v lehote podľa bodu 8 tohto článku kúpnej zmluvy, a to bankovým prevodom na bankový účet kupujúceho uvedený v záhlaví tejto zmluvy. Uhradením zmluvnej pokuty predávajúcim nezanikne nárok kupujúceho na náhradu škody, ktorá prevyšuje výšku uplatnenej a zaplatenej zmluvnej pokuty.
	8. Rozhodnutie zmluvnej strany požadovať zaplatenie zmluvnej pokuty od druhej zmluvnej strany oznámi oprávnená zmluvná strana povinnej zmluvnej strane písomne na adresu zmluvnej strany uvedenú v čl. I tejto kúpnej zmluvy, pričom následne vystaví oprávnená zmluvná strana povinnej zmluvnej strane faktúru. Splatnosť faktúry je 30 dní odo dňa jej doručenia povinnej zmluvnej strane.
	9. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky skutočnosti, ktoré majú alebo môžu mať vplyv na riadne a včasné plnenie podľa tejto zmluvy.

**Čl. IX.**

**Zodpovednosť za škodu a okolnosti vylučujúce zodpovednosť**

* 1. Každá zmluvná strana zodpovedá za škodu spôsobenú druhej zmluvnej strane v súvislosti s plnením zmluvy za podmienok uvedených v zmluve. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť.
	2. Nárok na náhradu škody nevzniká oprávnenej zmluvnej strane, ak povinná zmluvná strana preukáže, že k porušeniu jej povinnosti došlo v dôsledku okolností vylučujúcich zodpovednosť.
	3. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná zmluvná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Na účely tejto kúpnej zmluvy sa za okolnosti vylučujúce zodpovednosťpovažujú napr. štrajk, požiar, prírodná katastrofa, mobilizácia, vojna, povstanie, a pod.. Za okolnosti vylučujúce zodpovednosť sú považované okolnosti vylučujúce zodpovednosť v zmysle ustanovenia § 374 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).
	4. Oprávnená zmluvná strana nemá nárok na náhradu škody, ak nesplnenie povinnosti povinnej zmluvnej strany bolo spôsobené okolnosťou vylučujúcou zodpovednosť, porušením povinností oprávnenou zmluvnou stranou alebo nedostatkom súčinnosti, na ktorú bola oprávnená zmluvná strana povinná.
	5. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť alebo mohla vedieť, že poruší svoju povinnosť, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení jej povinnosti, ako aj o dôsledkoch tohto porušenia, a to písomne bez zbytočného odkladu po tom, čo sa o prekážke dozvedela, alebo pri náležitej starostlivosti mohla dozvedieť.
	6. Zmluvná strana, ktorej bezprostredne hrozí škoda, je povinná s prihliadnutím na okolnosti vykonať všetky opatrenia na odvrátenie škody alebo na jej zmiernenie. Zmluvná strana, ktorá bezprostrednú hrozbu škody spôsobila, musí nahradiť náklady, ktoré vznikli druhej zmluvnej strane pri odvracaní bezprostredne hroziacej škody alebo pri zmiernení jej následkov.

**Čl. X.**

**Osobitné ustanovenia**

1. Zmluvné strany sa zaväzujú oznámiť druhej zmluvnej strane všetky zmeny údajov dôležité pre riadne plnenie tejto kúpnej zmluvy.
2. Predávajúci sa zaväzuje, že počas platnosti a/alebo účinnosti tejto kúpnej zmluvy bude zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, a že bude plniť všetky povinnosti vyplývajúce z predmetného zákona. V prípade, ak predávajúci použije na plnenie podľa tejto kúpnej zmluvy subdodávateľov, títo sú rovnako povinní byť počas platnosti a/alebo účinnosti tejto kúpnej zmluvy zapísaní v registri partnerov verejného sektora a plniť všetky povinnosti vyplývajúce im z tohto zákona, ak je to relevantné.
3. Predávajúci sa zaväzuje, že
4. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, a to počas trvania tohto zmluvného vzťahu, a ani po jeho ukončení,
5. informácie a podklady poskytnuté predávajúcemu za účelom plnenia tejto zmluvy kupujúcim nepoužije na iný účel ako je plnenie tejto zmluvy,
6. bude zachovávať mlčanlivosť o všetkých skutočnostiach, s ktorými sa oboznámil v súvislosti s plnením tejto kúpnej zmluvy. Táto povinnosť zachovávať mlčanlivosť trvá aj po skončení tohto zmluvného vzťahu.
7. Pokiaľ nie je v tejto zmluve uvedené inak, písomnosti musia byť doručené v písomnej forme na adresu druhej zmluvnej strany uvedenú v čl. I tejto zmluvy alebo na inú adresu, ktorú písomne oznámi jedna zmluvná strana druhej zmluvnej strane na tento účel. Písomnosť sa považuje za doručenú za nasledovných podmienok:
8. v prípade doručovania prostredníctvom Slovenskej pošty, a.s. alebo iného doručovateľa doručením na adresu zmluvnej strany uvedenej v čl. I. tejto zmluvy a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke,
9. v prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť doručovanú prostredníctvom Slovenskej pošty, a.s. v úložnej lehote na pošte, písomnosť sa považuje za doručenú dňom jej vrátenia odosielateľovi, a to aj vtedy, ak sa adresát o tom nedozvie. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Čl. XI.**

**Subdodávky**

1. Predávajúci môže zabezpečiť plnenie predmetu zmluvy prostredníctvom svojich subdodávateľov, ktorí sú uvedení v Prílohe č. 3 tejto kúpnej zmluvy.
2. Predávajúci je povinný oboznámiť všetkých svojich subdodávateľov s podmienkami plnenia tejto kúpnej zmluvy a zabezpečiť dodržiavanie povinností vyplývajúcich z tejto kúpnej zmluvy subdodávateľmi predávajúceho. Predávajúci zodpovedá za plnenie všetkých povinností vyplývajúcich z tejto kúpnej zmluvy zo strany subdodávateľov predávajúceho tak, ako keby ich plnil sám.
3. Predávajúci vyhlasuje, že subdodávatelia predávajúceho uvedení v Prílohe č. 3 tejto kúpnej zmluvy majú spôsobilosť pre riadne plnenie predmetu zmluvy a v súlade s § 41 ods. 1 písm.b) zákona spĺňajú podmienky účasti týkajúce sa osobného postavenia a neexistovali u nich dôvody na vylúčenie podľa § 40 ods. 6 písm. a) až h) a ods. 7.
4. Predávajúci je oprávnený plniť predmet zmluvy len prostredníctvom subdodávateľov uvedených v Prílohe č. 3 tejto zmluvy.
5. V prípade, ak bude predávajúci plniť predmet tejto zmluvy prostredníctvom subdodávateľov, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov, musia byť v čase uzavretia tejto zmluvy v registri partnerov verejného sektora zapísaní, a to počas celého trvania tejto kúpnej zmluvy.
6. V prípade zmeny subdodávateľa je možné takúto zmenu vykonať len uzatvorením dodatku k tejto kúpnej zmluve. Predávajúci je povinný písomne požiadať kupujúceho o uzatvorenie dodatku, predmetom ktorého bude zmena subdodávateľa, pričom návrh takéhoto dodatku, spolu s aktualizovanou Prílohou č. 3 predloží predávajúci kupujúcemu písomne, najneskôr päť (5) pracovných dní vopred, pred plánovaným využitím subdodávateľa. Podpísanie dodatku predávajúcim a kupujúcim sa považuje za udelenie súhlasu so zmenou subdodávateľa. Ak má predávajúci v úmysle zadať určitý podiel plnenia z tejto kúpnej zmluvy subdodávateľovi, ktorého v čase uzatvorenia kúpnej zmluvy kupujúcemu neidentifikoval, predávajúci tak môže urobiť až po nadobudnutí účinnosti dodatku, ktorým sa mení zoznam subdodávateľov. V prípade zmeny akýchkoľvek údajov o subdodávateľovi je možné takúto zmenu vykonať len uzatvorením dodatku k tejto kúpnej zmluve. Predávajúci je povinný písomne požiadať kupujúceho o uzatvorenie dodatku, predmetom ktorého bude zmena akýchkoľvek údajov uvedených v Prílohe č. 3 tejto zmluvy, pričom návrh takéhoto dodatku, spolu s aktualizovanou Prílohou č. 3 predloží predávajúci kupujúcemu písomne, a to najneskôr päť (5) pracovných dní odo dňa kedy sa o tejto zmene dozvedel, alebo mohol dozvedieť. Aj táto zmena sa potvrdí uzatvorením dodatku predávajúcim a kupujúcim.
7. Predávajúci je oprávnený s predchádzajúcim písomným súhlasom kupujúceho zmeniť subdodávateľa počas trvania tejto kúpnej zmluvy, pričom zmenou sa rozumie výmena subdodávateľa uvedeného v Prílohe č. 3 tejto kúpnej zmluvy za nového subdodávateľa, navýšenie podielu subdodávok subdodávateľa alebo vstup ďalšieho nového subdodávateľa do plnenia predmetu zmluvy.
8. Subdodávateľ, ktorého sa návrh na zmenu týka, musí spĺňať podmienky účasti osobného postavenia podľa § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Subdodávateľ preukazuje splnenie podmienky účasti podľa § 32 ods. 1 písm. e) zákona o verejnom obstarávaní len vo vzťahu k tej časti predmetu zmluvy, ktorú má zabezpečiť. Predávajúci bezdôvodne neodoprie udelenie súhlasu so zmenou subdodávateľa. V prípade, ak predávajúci preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka, musí aj novonavrhovaný subdodávateľ spĺňať predmetnú podmienku účasti.
9. V prípade zmeny subdodávateľa podľa tohto článku kúpnej zmluvy, je predávajúci povinný najneskôr päť pracovných dní pred zmenou subdodávateľa písomne oznámiť kupujúcemu zmenu subdodávateľa a v tomto oznámení uviesť minimálne nasledujúce informácie a predložiť nasledujúce dokumenty:
* podiel plnenia, ktorý má predávajúci v úmysle zadať novému subdodávateľovi, vrátane označenia predmetu subdodávok, ktoré má subdodávateľ vykonať,
* identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
* dôkazy preukazujúce skutočnosť, že navrhovaný subdodávateľ spĺňa podmienky účasti osobného postavenia podľa § 32 ods. 1 zákona o verejnom obstarávaní, prípadne ďalšie podmienky účasti, v prípade, ak predávajúci preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka. Pri preukazovaní splnenia podmienok účasti osobného postavenia sa primerane použijú ustanovenia § 152 ods. 1 a ods. 3 zákona o verejnom obstarávaní.

**Čl. XII.**

**Doba trvania a zánik zmluvy**

1. Táto zmluva sa uzatvára na dobu určitú a zaniká úplným splnením povinností vyplývajúcich z tejto zmluvy obom zmluvným stranám. Táto zmluva môže okrem riadneho splnenia všetkých práv a povinností z nej vyplývajúcich zaniknúť aj:
2. písomnou dohodou zmluvných strán o ukončení tejto zmluvy a vysporiadaní vzájomných vzťahov ku dňu uvedenému v tejto dohode,
3. zánikom predávajúceho alebo kupujúceho bez právneho nástupcu,
4. písomnou výpoveďou zo strany kupujúceho bez udania dôvodu s výpovednou lehotou tri mesiace, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane,
5. písomným odstúpením od tejto zmluvy. Odstúpenie ktorejkoľvek zmluvnej strany je účinné dňom jeho doručenia druhej zmluvnej strane.
6. Pre účely tejto kúpnej zmluvy sa porušenie povinnosti zmluvnou stranou považuje za podstatné v prípade ak:
7. také porušenie táto zmluva alebo všeobecne záväzné právne predpisy za podstatné porušenie vyslovene označujú, alebo
8. ak zmluvná strana porušujúca túto zmluvu v čase uzavretia tejto zmluvy vedela alebo v tomto čase bolo rozumné predvídať s prihliadnutím na účel tejto zmluvy, ktorý vyplynul z jej obsahu alebo z okolností, za ktorých bola táto zmluva uzavretá, že druhá zmluvná strana nebude mať záujem na plnení povinností vyplývajúcich zo zmluvy pri takom porušení kúpnej zmluvy.
9. Predávajúci je oprávnený odstúpiť od tejto zmluvy, ak:
10. kupujúci poruší svoju povinnosť podľa tejto zmluvy podstatným spôsobom,
11. je kupujúci v omeškaní s úhradou kúpnej ceny alebo jej časti, podľa tejto zmluvy o viac ako 90 dní,
12. z iných dôvodov stanovených v tejto zmluve alebo vyplývajúcich z ustanovení Obchodného zákonníka.
13. Kupujúci je oprávnený odstúpiť od tejto kúpnej zmluvy, ak:
14. predávajúci poruší svoju povinnosť podľa tejto zmluvy podstatným spôsobom,
15. predávajúci poruší svoju povinnosť podľa tejto zmluvy iným než podstatným spôsobom a toto porušenie nenapraví ani v dodatočnej primeranej lehote stanovenej kupujúcim na nápravu,
16. predávajúci nepostupuje pri dodaní tovaru v súlade s príslušnými právnymi predpismi, technickými alebo inými normami vzťahujúcimi sa k predmetu zmluvy, alebo ak pri dodaní predmetu zmluvy nepostupuje v súlade s bezpečnostnými, technickými a inými prevádzkovými predpismi a smernicami kupujúceho, s ktorými ho kupujúci riadne, včas a preukázateľne oboznámil,
17. je predávajúci v omeškaní s dodaním predmetu zmluvy podľa čl. V. bodu 1 tejto kúpnej zmluvy viac ako 30 dní, bez toho, aby táto skutočnosť nastala v dôsledku zavinenia kupujúceho alebo v dôsledku okolností vylučujúcich zodpovednosť,
18. bolo v súvislosti s výkonom kontroly verejného obstarávania Poskytovateľom nenávratného finančného príspevku, Riadiacim orgánom, Sprostredkovateľským orgánom, Úradom pre verejné obstarávanie, orgánom auditu, prípadne iným obdobným orgánom konštatované porušenie zákona o verejnom obstarávaní alebo iného zákona, a to bez možnosti predávajúceho uplatniť akékoľvek sankcie voči kupujúcemu,,
19. ponuka predávajúceho predložená vo verejnom obstarávaní bola kupujúcim vyhodnotená ako úspešná v dôsledku preukázateľne vykonaných machinácií a podvodných postupov predávajúceho,
20. predávajúci postúpi akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu kupujúceho a/alebo bez predchádzajúceho písomného súhlasu Ministerstva zdravotníctva Slovenskej republiky, ktorý je zriaďovateľom kupujúceho,
21. sa preukáže, že predávajúci v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje,
22. bol na majetok predávajúceho vyhlásený konkurz, bolo proti predávajúcemu začaté konkurzné alebo reštrukturalizačné konanie, príp. počas tohto konania bol proti predávajúcemu pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov predávajúceho v zmysle tejto zmluvy je vážne ohrozené,
23. je predávajúci v likvidácii,
24. predávajúci opakovane (minimálne dvakrát) porušil akúkoľvek, tú istú zmluvnú povinnosť podľa tejto zmluvy, neuvedenú výslovne v tomto bode zmluvy,
25. okolnosti vylučujúce zodpovednosť predávajúceho trvajú viac ako 60 dní,
26. dôjde k výmazu predávajúceho ako partnera verejného sektora z registra partnerov verejného sektora počas platnosti tejto zmluvy,
27. je predávajúci, ktorý je partnerom verejného sektora viac ako 30 dní v omeškaní so splnením povinnosti podľa § 10 ods. 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov,
28. je predmetom plnenia podľa tejto zmluvy softvér a kupujúci pred tým než akceptoval štandardné licenčné podmienky užívania predmetného softvéru, nie však neskôr než v lehote 15 dní odo dňa, kedy sa s nimi kupujúci mohol preukázateľne najskôr oboznámiť, písomne oznámi predávajúcemu, že štandardné licenčné podmienky užívania predmetného softvéru nie sú pre kupujúceho rozumne prijateľné; neakceptovanie štandardných licenčných podmienok k softvéru kupujúcim a využitie oprávnenia kupujúceho odstúpiť od tejto zmluvy nepredstavuje porušenie tejto zmluvy,
29. výsledky kontroly kupujúceho zo strany Poskytovateľa nenávratného finančného príspevku, Riadiaceho orgánu, Sprostredkovateľského orgánu, iného orgánu neumožňujú financovanie výdavkov vzniknutých z verejného obstarávania, ktorého výsledkom je táto zmluva, a to bez možnosti predávajúceho uplatniť akékoľvek sankcie voči kupujúcemu,
30. mu do 6 mesiacov od účinnosti tejto zmluvy nebude poskytnutý nenávratný finančný príspevok na financovanie kúpy tovaru, o ktorý kupujúci požiadal na základe výzvy „IROP-PO2-SC214-2020-61 Výzva na predkladanie žiadostí o nenávratný finančný príspevok „Zníženie dopadov pandémie COVID-19 a podpora opatrení na skrátenie času reakcie pri enormnom náraste ochorenia v zariadeniach ústavnej zdravotnej starostlivosti v postavení subjektov hospodárskej mobilizácie“, Integrovaný regionálny operačný program, prioritná os: 2. Ľahší prístup k efektívnym a kvalitnejším verejným službám. Špecifický cieľ 2.1.4 Posilnenie kapacít v zdravotníckom systéme a ochrana verejného zdravia ako reakcia na pandémiu COVID-19 príslušným riadiacim orgánom, Ministerstvom investícií, regionálneho rozvoja a informatizácie Slovenskej republiky,
31. z iných dôvodov stanovených v tejto zmluve alebo vyplývajúcich z ustanovení zákona o verejnom obstarávaní alebo z ustanovení Obchodného zákonníka.
32. Odstúpenie od tejto zmluvy musí mať písomnú formu a musí byť doručené druhej zmluvnej strane a musí v ňom byť uvedený konkrétny dôvod odstúpenia od tejto kúpnej zmluvy, inak je neplatné.
33. Predávajúci je v nadväznosti na odstúpenie od tejto zmluvy povinný poskytnúť kupujúcemu maximálnu možnú súčinnosť za účelom výkonu práv a povinností kupujúceho podľa tejto zmluvy.
34. Odstúpením od zmluvy nie je dotknutý:
35. nárok na zaplatenie zmluvnej pokuty podľa tejto zmluvy,
36. nárok na náhradu škody v zmysle tejto zmluvy,
37. povinnosť zachovávať mlčanlivosť podľa tejto zmluvy,
38. zodpovednosť predávajúceho za vady tovaru podľa tejto zmluvy.
39. Odstúpením od zmluvy zaniká táto zmluva dňom doručenia písomného oznámenia o odstúpení od zmluvy druhej zmluvnej strane. Odstúpením od zmluvy zaniká záväzok predávajúceho dodať tovar alebo jeho zvyšnú časť. Vysporiadanie vzťahov, ktoré na základe tejto zmluvy medzi zmluvnými stranami vznikli, bude predmetom osobitnej písomnej dohody.

**Čl. XIII.**

**Záverečné ustanovenia**

1. Táto kúpna zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni, kedy došlo k splneniu poslednej z nasledujúcich odkladacích podmienok, ktoré musia byť splnené kumulatívne, a to:
2. k zverejneniu tejto kúpnej zmluvy v zmysle ustanovenia § 47a zákona č. 40/1964 Zb. Občiansky zákonník v znení neskorších predpisov, v centrálnom registri zmlúv [www.crz.gov.sk](http://www.crz.gov.sk), nakoľko ide o povinne zverejňovanú zmluvu v zmysle § 5a ods. 1 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov,
3. po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania, pričom rozhodujúci je dátum doručenia správy z kontroly kupujúcemu. Ak boli v rámci finančnej kontroly verejného obstarávania identifikované nedostatky, ktoré mali alebo mohli mať vplyv na výsledok verejného obstarávania, zmluva nadobudne účinnosť momentom súhlasu kupujúceho s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za verejné obstarávanie.

Zmluvné strany berú na vedomie a súhlasia s tým, že táto zmluva vrátane všetkých jej príloh bude zverejnená v Centrálnom registri zmlúv.

1. Ustanovenia tejto zmluvy možno meniť a/alebo dopĺňať len v súlade s § 18 zákona o verejnom obstarávaní a vo forme písomných očíslovaných dodatkov podpísaných štatutárnymi zástupcami oboch zmluvných strán, ktoré budú tvoriť neoddeliteľnú súčasť tejto zmluvy. Povinnosť podľa prvej vety tohto bodu kúpnej zmluvy sa netýka zmeny osôb určených zmluvnými stranami pre komunikáciu vo veciach odovzdania a prevzatia tovaru a uplatňovania a prijímania reklamácie vád tovaru, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane.
2. Táto zmluva sa spravuje právnym poriadkom Slovenskej republiky. Práva a povinnosti výslovne neupravené v tejto zmluve sa spravujú príslušnými právnymi predpismi platnými a účinnými na území Slovenskej republiky, najmä ustanoveniami Obchodného zákonníka a zákona o verejnom obstarávaní.
3. V prípade, že akékoľvek ustanovenie tejto zmluvy je, alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení zmluvy, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto zmluvy.
4. Prípadný spor, ktorý vznikne medzi zmluvnými stranami v súvislosti s touto zmluvou a jej plnením, sa zmluvné strany zaväzujú riešiť dohodou štatutárnych orgánov oboch zmluvných strán. Pokiaľ zmluvné strany nedospejú k dohode ohľadom riešeného sporu, tento bude riešený s konečnou platnosťou príslušným súdom Slovenskej republiky.
5. Táto kúpna zmluva je vyhotovená v šiestich rovnopisoch, pričom štyri rovnopisy obdrží kupujúci a dva rovnopisy obdrží predávajúci.
6. Zmluvné strany prehlasujú, že si túto kúpnu zmluvu riadne, dôsledne a pozorne prečítali, porozumeli jej obsahu a právnym účinkom z nej vyplývajúcim. Zmluvné strany taktiež prehlasujú, že túto zmluvu uzatvárajú slobodne, vážne, bez omylu a bez nátlaku, nie v tesni, ani za nápadne nevýhodných podmienok. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto zmluvy a na znak slobodného a vážneho súhlasu s jej obsahom ju podpísali.
7. Neoddeliteľnou súčasťou zmluvy je:
	* Príloha č. 1 – Špecifikácia kúpnej ceny (Návrh na plnenie kritérií)
	* Príloha č. 2 – Špecifikácia predmetu zmluvy
	* Príloha č. 3 - Služby poskytované počas záručnej doby
	* Príloha č. 4 – Zoznam subdodávateľov

V ......................., dňa .................... V Bratislave dňa ............................

Za predávajúceho: Za kupujúceho:

................................................. ..........................................................

 MUDr. Alexander Mayer, PhD., MPH., MHA.

 riaditeľ UNB

**Príloha č. 1 Kúpnej zmluvy**

**Špecifikácia kúpnej ceny**

 **Príloha č. 2 Kúpnej zmluvy**

**Technická špecifikácia prístroja:** Defibrilátory strednej triedy

| Technické vlastnosti | Jed­not­ka | Mi­ni­mum | Ma­xi­mum | Presne |
| --- | --- | --- | --- | --- |
| Defibrilátor | ks |  |  | 20 |
| Hmotnosť funkčného celku vrátane batérie a pádiel | kg |  | 7 |  |
| Veľkosť farebného LCD displeja | palec | 6,5 |  |  |
| Výdrž vstavanej plne nabitej batérie do jej vybitia* výboj s maximálnou energiou
* monitorovanie
 | početmin | 100180 |  |  |
| Rýchlosť nabíjania výboja na batériu na maximálnu energiu defibrilátora z vypnutého stavu | sekunda |  | 5 |  |
| Doba nabíjania batérie na 100% | hod. |  | 3 |  |
| Počet kriviek | počet | 4 |  |  |
| Súčasné zobrazenie kriviek  | parametre | 2x EKG, SpO2, CO2 |  |  |
| Veľkosť minimálneho výboja | J |  | 2 |  |
| Maximálny defibrilačný výboj | J | 200 |  |  |
| Nastavenie výboja (počet stupňov) | kroky | 14 |  |  |
| Rozsah prevádzkových teplôt | stupeň Celzia | 0 | 45 |  |

| Technické vlastnosti | Hodnota / charakteristika |
| --- | --- |
| Vstavané batérie s automatickým dobíjaním zo siete 230 V | áno |
| Typ batérie | Ni-MH alebo Li-ion |
| Návrat EKG krivky od výboja maximálne do 3 sekúnd | áno |
| AED režim | áno |
| Detský AED režim | áno |
| Defibrilačný impulz bifázický | áno |
| V režime AED automatické nabíjanie už počas VF analýzy | áno |
| Defibrilačný mód | nesynchronizovaný aj synchronizovaný |
| Možnosť merania : komponenty etCO2, SpO2, NiBP e jednohadicovým/dvojhadicovým systémom respirácie | áno |
| Monitor so zobrazením EKG krivky, hodnôt neinvazívneho tlaku, hodnôt pulzovej frekvencie, SpO2 a etCO2 u intubovaného aj neintubovaného pacienta | áno |
| zobrazenie súčasne aspoň 2 kriviek EKG | áno |
| Monitorovanie EKG krivky min. 6 zvodovým káblom | áno |
| Sledovanie EKG, SpO2, NiBP | áno |
| meranie SpO2  v rozsahu1 až 100% | áno |
| meranie počtu pulzov v rozsahu 15 až 300 pulzov/min | áno |
| Súčasťou je oscilometrické meranie tlaku krvi (dospelý/deti) | opcia |
| Pevné defibrilačné pádla pre dospelých s ovládaním na pádlách | áno |
| Pevné defibrilačné pádla pre deti súčasťou pádiel pre dospelých | áno |
| Detekcia kardiostimulátora | áno |
| Možnosť nastavenia veľkosti výbojov pre detský vek v režimu AED jedným tlačidlom | áno |
| Interné pádla( intraoperačné) min 3 rôznych veľkostí, bez aj s ovládáním na pádlách | možnosť dovybavenia pre komplexy operačných sál |
| Podpora používania jednorazových nalepovacích defibrilačných elektród | áno |
| Vstavaná pamäť na kritické udalosti | áno |
| Sprievodca priamo na displeji | áno |
| Dátový manažment | export dát na pamäťové médium (SD karta) a bluetooth |
| Nahrávanie udalostí do pamäte prístroja | áno |
| Krytie minimálne IP33 | áno |
| Pravidelný self-test minimálne každých 24 hodín | áno |
| Alarmy - fyziologických hodnôt a napätia batérie možnosť nastavenia hlasitosti alarmov | áno  |
| Vstavaná 2-kanálová tlačiareň - rýchlosť tlače minimálne 25 mm/s +/- 5 %- šírka papiera minimálne 50 mm | áno |
| Mechanická odolnosť minimálne EN 1789+A2:2014, resp . obdobná | áno |
| SW defibrilátora v slovenskom alebo českom jazyku | áno |
| KPR asistent | áno |
| Základné príslušenstvo k funkčnému celku vrátane batérie: * pevné pádla (dospelí 1 pár +detské 1 pár),
* jednorazové nalepovacie elektródy (3 ks dospelí) a kábel na pripojenie elektród,
* min 6 zvodový kábel pre EKG monitoring
 | áno |

Predmet zákazky je schválený na dovoz a predaj v Slovenskej republike, resp. v rámci Európskej únie a vyhovuje platným medzinárodným normám, STN a všeobecne záväzným právnym predpisom.

Súčasťou predmetu zákazky je:

- dodávka zariadení na určené miesto,

- inštalácia,

- funkčná skúška,

- protokolárne prevzatie a odovzdanie predmetu zákazky,

- odovzdanie sprievodnej dokumentácie,

- zaškolenie obsluhy,

- poskytnutie záručného servisu po dobu minimálne 24 mesiacov

**Príloha č. 3 Kúpnej zmluvy**

**Služby poskytované počas záručnej doby**

1. Za účelom bezporuchovej prevádzky predmetu zmluvy a dodržania všetkých kvalitatívnych, prevádzkových a technicko-medicínskych parametrov uvedených v technickej špecifikácií predmetu zmluvy minimálne po dobu poskytovanej záruky (24 mesiacov) sa predávajúci zaväzuje najmä (nie však výlučne) :

- dostaviť sa k miestu poruchy a vykonanie servisného zásahu v lehote najneskoršie do 24 hod. od nahlásenia poruchy kupujúcim,

- odstrániť vady a poruchy predmetu zmluvy, t.j. uvedenie predmetu zmluvy do stavu plnej využiteľnosti vzhľadom k jeho technickým parametrom na mieste, resp. v lehote najneskoršie do 48 hodín, ak si predmet a charakter poruchy nevyžaduje dlhšiu dobu opravy (t.j. prevzatia zariadenia do opravy alebo zabezpečenie originálneho náhradného dielca od výrobcu).

- zabezpečiť, dodať a vymeniť všetky originálne náhradné dielce nevyhnutné k riadnej a bezpečnej prevádzke predmetu zmluvy v prípade ich poruchy alebo ak dielec má kratšiu dobu životnosti ako je poskytovaná záruka,

- vykonať demontáž vadných náhradných dielcov a montáž nových originálnych náhradných dielcov , zabezpečiť odvoz a ekologickú likvidáciu vadných dielcov; zabezpečiť odvoz a likvidáciu spotrebného materiálu,

- vykonávať pravidelné odborné prehliadky v intervaloch stanovených výrobcom,

- najneskôr 14 dní pred uplynutím záručnej doby vykonať bezplatnú bezpečnostno-technickú prehliadku a bezplatne odstrániť všetky zistené vady a nedostatky spadajúce pod záruku,

- vykonávať ďalšie servisné úkony a činnosti v súlade s príslušnou právnou úpravou a aplikovateľnými normami.

2. Na vady spôsobené neodbornou manipuláciou resp. používaním v rozpore s návodom na obsluhu sa záruka nevzťahuje, podobne sa záruka nevzťahuje na vady vzniknuté v dôsledku živelnej pohromy, vyššej moci alebo vandalizmom.

**3.** Kupujúci je povinný vadu alebo poruchu, zistenú v záručnej dobe bezodkladne nahlásiť predávajúcemu. Pre uvedený účel má predávajúci zriadené „Klientské centrum“ s nepretržitou prevádzkou minimálne v čase od 8:00 – 16:00 hod. v pracovných dňoch. Kontakt na prevádzku klientskeho centra tzv. „Hotline", na tel. čísle ..................................... alebo e-mailovej adrese: .................................................

4. Kupujúci bezodkladne po zistený vady alebo poruchy, nahlási vadu / poruchu predávajúcemu telefonicky alebo elektronickou poštou v čase uvedenom v predchádzajúcom bode v rozsahu popis vady, miesto výskytu vady, kontaktnú osobu kupujúceho, jeho emailovú adresu a telefónne číslo.

5. Predávajúci obratom potvrdí prijatie žiadosti rovnakou formou, akou bola žiadosť dodávateľovi odoslaná s informáciou, v akom možnom najskoršom čase bude kupujúceho kontaktovať servisný technik, za účelom nástupu k diagnostikovaniu vady / poruchy, resp. opravy poruchy na mieste. Servisný technik predávajúceho je povinný nastúpiť na odstránenie vady v mieste inštalácie predmetu zmluvy do 24 hodín od nahlásenia; v pracovný deň medzi 7:00 a 16:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa.

6. Ak to charakter vady / poruchy umožňuje odstráni predávajúci vadu / poruchu na mieste.

V prípade keď si charakter vady / poruchy vyžaduje prevzatie zariadenia na opravu do miesta opravy mimo miesto poruchy, odstráni vadu / poruchu v lehote najneskoršie do 48 hodín (v pracovných dňoch) od prevzatia zariadenia na opravu.

V prípade ak si to charakter vady / poruchy vyžaduje (oprava u výrobcu, dodávka originálneho náhradného dielca a pod.) prevezme zariadenie do opravy a oznámi kupujúcemu najskorší termín odstránenia vady / poruchy. Tento termín pre odstránenie vady / poruchy je pre predávajúceho záväzný.

7. V prípade nesplnenia povinnosti predávajúceho uvedených v bode 5. a 6. alebo nedostupnosti Hotline, resp. prípadnej nereakcie na nahlásenie vady kupujúcim (čas nahlásenia musí byť preukázateľný kupujúcim), sa nečinnosť resp. omeškanie predávajúceho bude považovať za porušenie zmluvných povinnosti. V uvedenom prípade si kupujúci môže uplatniť zmluvnú pokutu vo výške 100 EUR, za každý deň omeškania, za každé jedno porušenie zvlášť.

**Príloha č. 4 Kúpnej zmluvy**

**Zoznam subdodávateľov a podiel subdodávok**

|  |  |  |  |  |  |
| --- | --- | --- | --- | --- | --- |
|  | Subdodávateľ( obchodné meno, sídlo alebo miesto podnikania, IČO) | Kontaktná osoba(meno a priezvisko, tel. číslo, e-mail) | Popis prác vykonávaných subdodávateľom(odkaz na tovar alebo službu, jeho časť, prípadne položky) | Podiel plnenia v % z celkového objemu zmluvy  | Podiel plnenia zmluvy vo finančnom vyjadrení v EUR bez DPH |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |

###  .......................................................................................

 Pečiatka a podpis štatutárneho zástupcu uchádzača